CELEX: 62012CN0362
Language: sk
Date: 2012-07-30 00:00:00
Title: Vec C-362/12: Návrh na začatie prejudiciálneho konania, ktorý podal Supreme Court of the United Kingdom (Spojené kráľovstvo) 30. júla 2012 — Test Claimants in the Franked Investment Income Group Litigation/Commissioners of Inland Revenue, Commissioners for Her Majesty’s Revenue and Customs

13.10.2012   
            
            
               SK
            
            
               Úradný vestník Európskej únie
            
            
               C 311/5
            
         Návrh na začatie prejudiciálneho konania, ktorý podal Supreme Court of the United Kingdom (Spojené kráľovstvo) 30. júla 2012 — Test Claimants in the Franked Investment Income Group Litigation/Commissioners of Inland Revenue, Commissioners for Her Majesty’s Revenue and Customs
   (Vec C-362/12)
   2012/C 311/05
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Supreme Court of the United Kingdom
   
      Účastníci konania pred vnútroštátnym súdom
   
   
      Žalobcovia: Test Claimants in the Franked Investment Income Group Litigation
   
      Žalovaní: Commissioners of Inland Revenue, Commissioners for Her Majesty’s Revenue and Customs
   
      Prejudiciálne otázky
   
   
               1.
            
            
               Ak si podľa práva členského štátu platiteľ dane môže vybrať z dvoch alternatívnych žalôb s cieľom požiadať o vrátenie daní vybratých v rozpore s článkami 49 ZFEÚ a 63 ZFEÚ a pre jednu z týchto žalôb platí dlhšia premlčacia lehota, je zlučiteľné so zásadami efektivity, právnej istoty a legitímnych očakávaní, aby tento členský štát prijal právny predpis, ktorý skracuje túto dlhšiu premlčaciu lehotu, bez oznámenia a so spätnou účinnosťou ku dňu uverejnenia navrhovaného nového právneho predpisu?
            
         
               2.
            
            
               Má na odpoveď na prvú otázku nejaký vplyv skutočnosť, že v čase, keď platiteľ dane uplatnil svoj nárok žalobou, pre ktorú platila dlhšia premlčacia lehota, existencia žaloby podľa vnútroštátneho práva bola uznaná len a) nedávno a b) nižším súdom a bola definitívne potvrdená najvyšším súdnym orgánom až neskôr?